กสิกรไทยเตือนลูกค้าอัปเดทบริการบนมือถือก่อนเดี้ยง
กสิกรไทย แจ้งเตือนให้ลูกค้าอัปเดตระบบปฏิบัติการเวอร์ชัน iOS และ Android เป็นเวอร์ชันล่าสุด เพื่อการใช้งาน K PLUS และใช้งานได้ต่อเนื่อง
16 ม.ค. 2563

กสิกรไทย แจ้งเตือนให้ลูกค้าอัปเดตระบบปฏิบัติการเวอร์ชัน iOS และ Android เป็นเวอร์ชันล่าสุด เพื่อการใช้งาน K PLUS และใช้งานได้ต่อเนื่อง
ธนาคารกสิกรไทย แจ้งให้ลูกค้าอัปเดตระบบปฏิบัติการเวอร์ชันล่าสุดของทั้ง iOS และ Android เพื่อยกระดับความมั่นคงปลอดภัยของการใช้ K PLUS และป้องกันความเสี่ยงจากภัยคุกคามทางไซเบอร์ รวมถึงสามารถใช้งานฟีเจอร์ใหม่ๆ ได้อย่างต่อเนื่อง
เพื่อใช้งาน K PLUS ได้อย่างมีประสิทธิภาพและต่อเนื่อง ธนาคารกสิกรไทยแนะนำให้ลูกค้า K PLUS อัปเดตระบบปฏิบัติการ iOS ตั้งแต่ 10.0 ขึ้นไป และ Android ตั้งแต่ 6.0 ขึ้นไป
หากลูกค้าไม่ทำการอัปเดตระบบปฏิบัติการเวอร์ชันล่าสุดจะเกิดผลกระทบ ดังนี้
ลูกค้าที่ใช้ K PLUS ในระบบปฏิบัติการ iOS ที่ต่ำกว่า 10.0 ตั้งแต่วันที่ 28 มกราคม 2563 เป็นต้นไป จะยังสามารถใช้งานต่อไปได้ แต่จะไม่สามารถอัปเดตเวอร์ชัน K PLUS ใหม่ได้ ซึ่งทำให้ไม่สามารถใช้งานฟีเจอร์ใหม่ที่จะออกมาในอนาคตได้ 
ลูกค้าที่ใช้ K PLUS ในระบบปฎิบัติการ Android ที่ต่ำกว่า 6.0 ตั้งแต่วันที่ 17 มีนาคม 2563 เป็นต้นไป จะไม่สามารถใช้งาน K PLUS ได้อีกต่อไป